
	PARLAMENTUL ROMÂNIEI
CAMERA DEPUTAŢILOR

Comisia pentru agricultură, silvicultură, industrie alimentară şi servicii  specifice
	                                                                      Data, 20.04 .2005    
                                                                      Nr.24/147


Prezentul raport înlocuieşte raportul 

transmis cu adresa nr.24/113 din 25.03.2005

RAPORT   SUPLIMENTAR
asupra proiectului de Lege privind aprobarea Ordonanţei de urgenţă a Guvernului nr.88/2004 pentru  modificarea şi completarea Ordonanţei Guvernului nr.42/2004 privind organizarea activităţii sanitar-veterinare şi pentru  siguranţa alimentelor 

             Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.88/2004 pentru  modificarea şi completarea Ordonanţei Guvernului nr.42/2004 privind organizarea activităţii sanitar-veterinare şi pentru siguranţa alimentelor, transmis cu adresa nr.P.L.-X 743 din 28 decembrie 2004 şi înregistrat sub nr.24/471/28.12.2004. 

La întocmirea raportului, Comisia a avut în vedere avizul Consiliului Legislativ, avizul Comisiei juridice, de disciplină şi imunităţi şi avizul Comisiei pentru  buget, finanţe şi bănci.
Proiectul de ordonanţă de urgenţă are ca obiect de reglementare modificarea şi completarea Ordonanţei Guvernului nr.42/2004 privind organizarea activităţii sanitar-veterinare şi pentru siguranţa alimentelor, aprobată cu modificări şi completări prin Legea nr.215/2004, ca urmare a recomandările Comisiei Europene de a elimina taxele pentru  eliberarea avizului sanitar-veterinar de import, export şi tranzit, în scopul înlăturării barierelor în calea comerţului, obligaţie asumată de România în negocierile de aderare la Capitolul 1 – Libera circulaţie a mărfurilor. 
Prin proiect, se propune ca taxele să fie înlocuite cu tarife, astfel încât acestea să aprobe doar costurile pe care le suportă Autoritatea cu titlu de sarcini salariale şi sociale ocazionate de serviciul de inspecţie, cheltuielile administrative legate de executarea controalelor şi inspecţiilor, aceste tarife putând cuprinde şi cheltuielile necesare pentru  formarea inspectorilor.
Proiectului de Lege privind aprobarea Ordonanţei de urgenţă a Guvernului nr.88/2004 pentru  modificarea şi completarea Ordonanţei Guvernului nr.42/2004 privind organizarea activităţii sanitar-veterinare şi pentru siguranţa alimentelor face parte din categoria legilor ordinare, potrivit prevederilor  art.73 din Constituţia României, republicată. 

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, republicat, domnii Nicolae Crăciun – consilier al ministrului agriculturii, pădurilor şi dezvoltării rurale şi Răzvan Nicolae Ţâru – preşedintele Autorităţii Naţionale Sanitare Veterinare şi pentru  Siguranţa Alimentelor.
La lucrările comisiei au fost prezenţi 25  deputaţi, din totalul de  25 membri ai comisiei.

           Raportul Comisiei a fost adoptat în unanimitate, în şedinţa din 20.04.2005.    
Proiectul de lege a fost adoptat de Senat în şedinţa din 6 decembrie 2004. 
Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(3) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări  şi completări a proiectului de lege.
I. Amendamente admise
În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text ordonanţă 

	Text Senat 
	Text propus de Comisie 

(autorul amendamentului)
	Motivarea
amendamentelor

propuse 

	0
	1
	2
	3
	4

	1. 
	
	Titlul legii

L E G E 

privind aprobarea Ordonanţei de urgenţă a Guvernului nr.88/2004 pentru  modificarea şi completarea Ordonanţei Guvernului nr.42/2004 privind organizarea activităţii sanitar-veterinare şi pentru  siguranţa alimentelor
	Nemodificat 
	

	2. 
	
	ARTICOL UNIC. –  Se aprobă Ordonanţa de urgenţă a Guvernului nr. 88 din 4 noiembrie 2004 pentru   modificarea şi completarea Ordonanţei Guvernului nr.42/2004 privind organizarea activităţii sanitar-veterinare şi pentru  siguranţa alimentelor, publicată în Monitorul Oficial al României, Partea I, nr.1053 din 12 noiembrie 2004.
	Art.I –  Se aprobă Ordonanţa de urgenţă a Guvernului nr. 88 din 4 noiembrie 2004 pentru   modificarea şi completarea Ordonanţei Guvernului nr.42/2004 privind organizarea activităţii sanitar-veterinare şi pentru  siguranţa alimentelor, publicată în Monitorul Oficial al României, Partea I, nr.1053 din 12 noiembrie 2004, cu următoarele modificări şi completări:

Deputat UDMR: Atilla Kelemen 
	Ca urmare a modificărilor survenite în textul legii.

	3. 
	Titlul ordonanţei

ORDONANŢĂ DE URGENŢĂ

pentru  modificarea şi completarea Ordonanţei Guvernului nr.42/2004 privind organizarea activităţii sanitar-veterinare şi pentru  siguranţa alimentelor 
	Nemodificat  
	Nemodificat  
	

	4. 
	Art.I. – Ordonanţa Guvernului nr.42/2004 privind organizarea activităţii sanitar-veterinare şi pentru  siguranţa alimentelor, publicată în Monitorul Oficial al României, Partea I, nr.94 din 31 ianuarie 2004, aprobată cu modificări şi completări prin Legea nr.215/2004, se modifică şi se completează după cum urmează:
	Nemodificat  
	Nemodificat  
	

	5. 
	1. Articolul 4 va avea următorul cuprins:
„Art.4. – Serviciile sanitar-veterinare şi pentru  siguranţa alimentelor se organizează şi funcţionează ca sistem veterinar unic şi sunt structurate astfel:

a) servicii de stat – publice – sanitar-veterinare şi pentru  siguranţa alimentelor;

b) activităţi sanitar-veterinare de liberă practică.”
	Nemodificat  
	Nemodificat  
	

	6. 
	2. La articolul 5, litera a) va avea următorul cuprins:

„a) Autoritatea Naţională Sanitară Veterinară şi pentru  Siguranţa Alimentelor, denumită în continuare Autoritatea, este autoritatea centrală sanitar-veterinară şi pentru  siguranţa alimentelor, care coordonează tehnic şi administrativ întreaga activitate a serviciilor sanitar-veterinare şi pentru  siguranţa alimentelor, organizează şi controlează efectuarea activităţilor publice sanitar-veterinare şi pentru  siguranţa alimentelor;” 
	Nemodificat  
	Nemodificat  
	

	7. 
	Text Lege nr.215/2004

„Art.61. – (1) Autoritatea funcţionează ca organ de specialitate al administraţiei publice centrale, cu personalitate juridică, în subordinea Guvernului şi în coordonarea primului-ministru, prin Cancelaria Primului-ministru.”   
	Nemodificat  
	1. La articolul I, după punctul 2 se introduce un punct nou, punctul 21, cu următorul cuprins:
21. Alineatul (1) al articolului 61 va avea următorul cuprins:

„Art.61. - (1) Autoritatea funcţionează ca organ de specialitate al administraţiei publice centrale, cu personalitate juridică, în coordonarea ministrului agriculturii, pădurilor şi dezvoltării rurale.”

Deputat UDMR: Atilla Kelemen 
	Pentru  coordonarea unitară a activităţii sanitar-veterinară.



	8. 
	3. După alineatul (2) al articolului 64 se introduce un nou alineat, alineatul (3), cu următorul cuprins:

„(3) Autoritatea reglementează în mod unitar, cu avizul Comisiei de Supraveghere a Asigurărilor, sistemele de asigurări din domeniile sanitar-veterinar şi al siguranţei alimentelor.”
	Nemodificat  
	Nemodificat  
	

	9. 
	Text Lege nr.215/2004

„Art.66. – (1) Autoritatea este condusă de un preşedinte cu rang de secretar de stat, numit prin decizie a primului-ministru pe o perioadă de 5 ani.”

	Nemodificat  
	2. La articolul I, după punctul 3 se introduc două puncte noi, punctul 31 şi punctul 32,  cu următorul cuprins:
31. Alineatul (1) al articolului 66 va avea următorul cuprins:

„Art.66 - (1) Autoritatea este condusă de un preşedinte cu rang de secretar de stat şi doi vicepreşedinţi, cu rang de subsecretar de stat, numiţi prin decizie a primului-ministru, pe o perioadă de 5 ani.”
32. După articolul 69 se introduce un articol nou, art.610, cu următorul cuprins:

„Art.610 – Membrii Comitetului pentru  Produse Medicinale Veterinare, care funcţionează pe lângă Institutul pentru  Controlul Produselor Biologice şi Medicamentelor de Uz Veterinar, beneficiază de o indemnizaţie de participare la şedinţe echivalentă cu 20% din salariul brut al directorului institutului, precum şi de rambursarea cheltuielilor de deplasare şi cazare.”
Deputat UDMR: Atilla Kelemen
	Ca urmare a modificărilor survenite la alin.(1) al art.61.
Pentru  reglementare indemnizaţiei membrilor Comitetului pentru  Produse Medicinale Veterinare.

	10. 
	4. Alineatul (3) al articolului 15 se abrogă.
	Nemodificat  
	Nemodificat  
	

	11. 
	5. Alineatele (5) şi (6) ale articolului 18 vor avea următorul cuprins:

„(5) Pentru  eliberarea autorizaţiilor şi certificatelor sanitar-veterinare se stabilesc tarife care se plătesc anticipat, se constituie ca venituri proprii şi se actualizează anual, în funcţie de rata inflaţiei din anul precedent, prin ordin al preşedintelui Autorităţii.

(6) Autoritatea va elabora norme privind cerinţele specifice pe care trebuie să le îndeplinească obiectivele supuse autorizării sanitar-veterinare, care se aprobă prin ordin al preşedintelui Autorităţii.”
	Nemodificat  
	Nemodificat  
	

	12. 
	Text Lege nr.215/2004

„Art.26. - (7) Plata despăgubirilor prevăzute la alin.(6) se asigură de la bugetul de stat prin bugetul Ministerului Agriculturii, Pădurilor şi Dezvoltării Rurale, la valoarea de înlocuire la preţul pieţei a animalelor tăiate, ucise sau altfel afectate, după caz, la suma pierderii suferite de proprietar, la data când a avut loc acţiunea de lichidare a focarului de boală, cu respectarea prevederilor legale în vigoare.”

	
	3. După punctul 5 se introduc două puncte noi, punctele 51 şi 52, cu următorul cuprins:

«51. După alineatul (2) al articolului 19 se introduc alineatele (3) şi (4) cu următorul cuprins:

„(3) Funcţionarea unităţilor de colectare, prelucrare, procesare, depozitare, transport şi valorificare a produselor şi subproduselor de origine nonanimală, stabilite prin ordin al preşedintelui Autorităţii, este permisă numai dacă sunt autorizate şi au asigurată asistenţa tehnică de specialitate, în condiţiile legislaţiei sanitar-veterinare şi pentru  siguranţa alimentelor. 

 (4) Asistenţa tehnică de specialitate prevăzută la alin.(3) se asigură de personal angajat, în condiţiile legii, pe perioadă determinată, de către direcţiile sanitare-veterinare şi pentru  siguranţa alimentelor judeţene şi a municipiului Bucureşti, în baza tarifelor stabilite conform art.48.”»
«52. Alineatul 7 al articolului 26 va avea următorul cuprins:

„(7) Plata despăgubirilor prevăzute la alin.(6) se asigură de la bugetul de stat prin bugetul Ministerului Agriculturii, Pădurilor şi Dezvoltării Rurale, la valoarea de înlocuire la preţul pieţei a animalelor tăiate, ucise sau altfel afectate, după caz, la suma pierderii suferite de proprietar, la data când a avut loc acţiunea de lichidare a focarului de boală, în condiţii care se stabilesc prin hotărâre a Guvernului.” »

Deputat UDMR: Atilla Kelemen 
	Pentru  realizarea unui control strict în domeniul siguranţei alimentelor.

Pentru  reglementarea prin hotărâre a Guvernului a despăgubirilor.  

	13. 
	6. Titlul capitolului X va avea următorul cuprins:

„CAPITOLUL X

Cerinţe sanitar-veterinare şi pentru  siguranţa alimentelor privind subprodusele de origine animală şi nonanimală ce nu sunt destinate consumului uman, alte deşeuri animale şi agenţii patogeni de origine animală”
	Nemodificat  
	4. La articolul I punctul 6, titlul capitolului X va avea următorul cuprins:

„CAPITOLUL X

Cerinţe sanitar-veterinare şi pentru  siguranţa alimentelor privind subprodusele de origine animală şi nonanimală ce nu sunt destinate consumului uman, alte deşeuri animale şi agenţi  patogeni de origine animală” 
Deputat UDMR: Atilla Kelemen 
	Pentru  corectitudinea exprimării.

	14. 
	7. Articolul 32 va avea următorul cuprins:

„Art.32. – Comerţul, importul, exportul, tranzitul şi orice mişcare internă ale subproduselor de origine animală şi nonanimală ce nu sunt destinate consumului uman, ale altor deşeuri animale, ale agenţilor patogeni de origine animală, precum şi ale produselor prelucrate obţinute din procesarea subproduselor de origine animală ce nu sunt destinate consumului uman se realizează cu respectarea cerinţelor sanitar-veterinare şi pentru  siguranţa alimentelor specifice, prevăzute de normele sanitar-veterinare şi pentru  siguranţa alimentelor elaborate de Autoritate şi aprobate prin ordin al preşedintelui.”

	Nemodificat  
	Nemodificat  
	

	15. 
	8. Articolul 34 va avea următorul cuprins:
„Art.34. – (1) Subprodusele de origine animală şi nonanimală ce nu sunt destinate consumului uman sau alte deşeuri animale, precum şi produsele prelucrate obţinute din procesarea subproduselor de origine animală ce nu sunt destinate consumului uman pot fi colectate, depozitate, transportate, procesate, fabricate, incinerate, coincinerate sau supuse oricărui alt proces de neutralizare a acestora, cu respectarea cerinţelor sanitar-veterinare şi pentru  siguranţa alimentelor specifice, prevăzute de normele sanitar-veterinare şi pentru  siguranţa alimentelor elaborate de Autoritate şi aprobate prin ordin al preşedintelui.

(2) Activităţile prevăzute la alin.(1) sunt supuse inspecţiei şi controalelor sanitar-veterinare şi pentru  siguranţa alimentelor, în baza cerinţelor sanitar-veterinare şi pentru  siguranţa alimentelor specifice, în scopul prevenirii răspândirii de boli la animale şi oameni, precum şi pentru  prevenirea contaminării mediului.”
	Nemodificat 
	Nemodificat  
	

	16. 
	Text Lege 215/2004
„Art.48. – alin.(2) 

a) efectuarea acţiunilor cuprinse în Programul acţiunilor de supraveghere, prevenire şi control al bolilor la animale, al celor transmisibile de la animale la om, protecţia animalelor şi protecţia mediului;”
	
	5. După punctul 8 se introduce un punct nou, punctul 81 cu următorul cuprins:

„81. Litera a) a alineatului (2) al articolul 48 va avea următorul cuprins:

a) efectuarea unor acţiuni cuprinse în Programul acţiunilor de supraveghere, prevenire şi control al bolilor la animale, al celor transmisibile de la animale la om, protecţia animalelor şi protecţia mediului;”
Deputat UDMR: Atilla Kelemen 
	Pentru  clarificarea finanţării unor acţiuni din Programul acţiunilor de supraveghere, prevenire şi control al bolilor la animale, al celor transmisibile de la animale la om, protecţia animalelor şi protecţia mediului. 

	17. 
	9. Alineatul (7) al articolului 48 va avea următorul cuprins:

„(7) Cuantumul tarifelor pentru  venituri proprii se aprobă prin ordin al preşedintelui Autorităţii şi se actualizează anual, în funcţie de rata inflaţiei din anul precedent.”
	Nemodificat  
	Nemodificat  
	

	18. 
	10. După alineatul (2) al articolului 50 se introduce un nou alineat, alineatul (3), cu următorul cuprins:

„(3) Autoritatea este proprietarul bazelor de date ale sistemului informatic prevăzut la alin.(2), condiţiile de folosire a acestora fiind aprobate prin ordin al preşedintelui Autorităţii.”
	Nemodificat  
	Nemodificat  
	

	19. 
	11. Alineatul (1) al articolului 56 va avea următorul cuprins:

„Art.56. – (1) Structura organizatorică, funcţionarea şi numărul de posturi din cadrul Autorităţii, precum şi numărul total de posturi pentru  unităţile din subordine se aprobă prin hotărâre a Guvernului.”
	Nemodificat  
	Nemodificat  
	

	20. 
	12. După alineatul (1) al articolului 56 se introduce un nou alineat, alineatul (11), cu următorul cuprins:

„(11) Preşedintele Autorităţii aprobă prin ordin structura organizatorică, numărul de posturi şi regulamentul de organizare şi funcţionare pentru  institutele veterinare şi direcţiile sanitar-veterinare şi pentru  siguranţa alimentelor judeţene, respectiv a municipiului Bucureşti.”
	Nemodificat 
	Nemodificat  
	

	21. 
	13. Articolul 571 va avea următorul cuprins:

„Art.571 – (1) Proiectele derulate prin Unitatea de implementare a programelor PHARE din cadrul Ministerului Agriculturii, Pădurilor şi Dezvoltării Rurale, care au ca beneficiar Autoritatea, vor fi derulate în continuare prin intermediul structurilor specializate ale Ministerului Agriculturii, Pădurilor şi Dezvoltării Rurale şi cofinanţate din bugetul Ministerului Agriculturii, Pădurilor şi Dezvoltării Rurale, până la finalizarea lor.

(2) După finalizarea proiectelor PHARE din contractarea PHARE 2003, noile proiecte PHARE vor fi derulate prin Unitatea de implementare a programelor PHARE, organizată în cadrul Autorităţii.”   
	Nemodificat  
Nemodificat  
	6. Articolul 571 va avea următorul cuprins:

„Art.571 – Proiectele în derulare prin Unitatea de implementare a programelor PHARE din cadrul Ministerului Agriculturii, Pădurilor şi Dezvoltării Rurale, care au ca beneficiar Autoritatea, vor fi derulate în continuare prin intermediul structurilor specializate ale Ministerului Agriculturii, Pădurilor şi Dezvoltării Rurale şi cofinanţate din bugetul Ministerului Agriculturii, Pădurilor şi Dezvoltării Rurale, până la finalizarea lor.”

Alin.(2) – se abrogă.
Deputat UDMR: Atilla Kelemen 

Deputat PD: Valeriu Tabără
	Pentru  corectitudinea redactării.

Pentru  a nu crea altă structură.

	22. 
	Text Lege nr.215/2004

„Art.58. – Articolul 5 din Ordonanţa de urgenţă a Guvernului nr. 113/2002 privind identificarea şi înregistrarea bovinelor în România, publicată în Monitorul Oficial al României, Partea I, nr.708 din 27 septembrie 2002, aprobată cu modificări prin  Legea nr.25/2003, se modifică şi va avea următorul cuprins.
«Art.5. – Atribuirea contractelor de servicii privind aplicarea mărcilor auriculare se face, cu respectarea legislaţiei privind achiziţiile publice, de către Autoritatea Naţională Sanitară Veterinară şi pentru  Siguranţa Alimentelor, medicilor veterinari organizaţi în condiţiile legii, pe baza fondurilor alocate cu această destinaţie.»”

„Art.59. –

1. Articolul 3 va avea următorul cuprins:

 «Art.3. – Atribuirea contractelor de servicii privind aplicarea mărcilor/crotaliilor auriculare şi înregistrarea suinelor, ovinelor şi caprinelor se face, cu respectarea legislaţiei privind achiziţiile publice, de către Autoritatea Naţională Sanitară Veterinară şi pentru  Siguranţa Alimentelor, medicilor veterinari organizaţi în condiţiile legii, pe baza fondurilor alocate cu această destinaţie.»
	
	7. După punctul 13 se introduc două puncte noi, punctele 131 şi 132  cu următorul cuprins:
„131. Articolul 58  - se abrogă.
132. Punctul 1 al articolului 59 - se abrogă.” 
Deputat UDMR: Atilla Kelemen 
	Pentru  ca aceste activităţi au fost date în competenţa medicilor concesionari. 

	23. 
	14. Articolul 61 va avea următorul cuprins:

„Art.61. – Anexele nr.1 şi 2 fac parte integrantă din prezenta ordonanţă.”
	Nemodificat  
	Nemodificat  
	

	24. 
	15. Anexa nr.2 va avea următorul cuprins:

                            „ANEXA nr.2 

U N I T Ă Ţ I

care funcţionează în subordinea sau sub autoritatea Autorităţii Naţionale Sanitare Veterinare şi pentru  Siguranţa Alimentelor 

--------------------------------------

Nr.               Denumirea unităţii

crt.

---------------------------------------

A. Unităţi care funcţionează în subordinea Autorităţii Naţionale Sanitare Veterinare şi pentru  Siguranţa Alimentelor 

I. Instituţii publice cu personalitate juridică:

    1. Direcţiile sanitar-veterinare şi pentru  siguranţa alimentelor judeţene şi a municipiului Bucureşti, inclusiv laboratoarele veterinare de stat

    2. Institutele veterinare:

    a) Institutul de Diagnostic şi Sănătate Animală

    b) Institutul de Igienă şi Sănătate Publică Veterinară

    c) Institutul pentru  Controlul Produselor Biologice şi Medicamentelor de Uz Veterinar

II. Instituţii publice fără personalitate juridică:

     1. Circumscripţiile sanitar-veterinare zonale

     2. Circumscripţiile sanitar-veterinare şi pentru  siguranţa alimentelor

B. Unităţi care funcţionează sub autoritatea Autorităţii Naţionale Sanitare Veterinare şi pentru  Siguranţa Alimentelor 

Societatea Naţională „Institutul Pasteur” – S.A.*)

__________________________

*) În limita capitalului deţinut de Autoritatea Naţională Sanitară Veterinară şi pentru  Siguranţa Alimentelor.”
	Nemodificat  
	8. Punctul 15 se abrogă.
	Anexa aprobată de comisie se regăseşte în legea de bază.

	25. 
	16. Anexele nr.3, 4 şi 5 se abrogă.
	Nemodificat  
	Nemodificat  
	

	26. 
	Art.II. – Ordonanţa de urgenţă a Guvernului nr.113/2002 privind identificarea şi înregistrarea bovinelor în România, publicată în Monitorul Oficial al României, Partea I, nr.708 din 27 septembrie 2002, aprobată cu modificări prin Legea nr.25/2003, cu modificările ulterioare, se modifică după cum urmează: 

1. Articolul 4 se abrogă.
2. Articolul 5 va avea următorul cuprins:

„Art.5. – Atribuirea contractelor de servicii se face cu respectarea legislaţiei privind achiziţiile publice, de către Autoritatea Naţională Sanitară Veterinară şi pentru  Siguranţa Alimentelor, medicilor veterinari organizaţi în condiţiile legii, pe baza fondurilor alocate cu această destinaţie.”
	Nemodificat  
	Nemodificat  
	

	27. 
	Art.III. – (1) Trecerea Societăţii Naţionale „Institutul Pasteur” – S.A., prevăzută la lit.B „Unităţi care funcţionează sub autoritatea Autorităţii Naţionale Sanitare Veterinare şi pentru  Siguranţa Alimentelor” din anexa nr.2 la Ordonanţa Guvernului nr.42/2004 privind organizarea activităţii sanitar-veterinare şi pentru  siguranţa alimentelor, aprobată cu modificări şi completări prin Legea nr.215/2004, cu modificările şi completările aduse de prezenta ordonanţă de urgenţă, de sub autoritatea Ministerului Agriculturii, Pădurilor şi Dezvoltării Rurale sub autoritatea Autorităţii Naţionale Sanitare Veterinare şi pentru  Siguranţa Alimentelor se face prin protocol încheiat în termen de 60 de zile de la data intrării în vigoare a prezentei ordonanţe de urgenţă.

(2) Hotărârea Guvernului nr.409/2004 privind organizarea şi funcţionarea Ministerului Agriculturii, Pădurilor şi Dezvoltării Rurale, publicată în Monitorul Oficial al României, Partea I, nr.291 din 1 aprilie 2004, cu modificările şi completările ulterioare, se modifică în mod corespunzător.   
	Nemodificat  
	9. Articolul III – se abrogă.
Deputat UDMR: Atilla Kelemen  
	Ca urmare a modificărilor survenite la nr.crt.21.

	28. 
	Art.IV. – Ordonanţa Guvernului nr.42/2004 privind organizarea activităţii sanitar-veterinare şi pentru  siguranţa alimentelor, publicată în Monitorul Oficial al României, Partea I, nr.94 din 31 ianuarie 2004, aprobată cu modificări şi completări prin Legea nr.215/2004, cu modificările şi completările aduse prin prezenta ordonanţă de urgenţă, va fi republicată după aprobarea acesteia prin lege, dându-se textelor o nouă numerotare. 


	Nemodificat  
	Nemodificat  
	

	29. 
	
	
	Art.II. – (1) Autoritatea Naţională Sanitară Veterinară şi pentru  Siguranţa Alimentelor, prin direcţiile sanitare veterinare şi pentru  siguranţa alimentelor judeţene, respectiv a municipiului Bucureşti, concesionează activităţile sanitare-veterinare cuprinse în anexa nr.1 din Hotărârea Guvernului nr.446/1999 privind aprobarea concesionării unor activităţi sanitare veterinare publice de interes naţional şi a unor bunuri proprietate publică a statului, cu modificările şi completările ulterioare.
(2) Autoritatea Naţională Sanitară Veterinară şi pentru  Siguranţa Alimentelor va prelua, de la Agenţia Domeniilor Statului, pe bază de protocol de predare-preluare, încheiat în termen de 90 de zile de la intrarea în vigoare a  prezentei legi, contractele de concesiune încheiate până la data intrării în vigoare a  prezentei legi.
(3) În contractele de concesiune deja încheiate, Autoritatea Naţională Sanitară Veterinară şi pentru  Siguranţa Alimentelor se subrogă în drepturile şi obligaţiile Agenţiei Domeniilor Statului în ceea ce priveşte activităţile sanitar-veterinare de interes naţional, prin încheierea de acte adiţionale. Agenţia Domeniilor Statului rămâne concedent pentru bunurile imobile în care îşi desfăşoară activitatea concesionarii activităţilor sanitare veterinare publice de interes naţional aflate în administrarea sa. 
(4) Modelul cadru de studiu de oportunitate, caietul de sarcini, grila de selecţie şi instrucţiunile privind organizarea şi desfăşurarea procedurii de concesionare se aprobă prin ordin al preşedintelui Autorităţii Naţionale Sanitară Veterinare şi pentru  Siguranţa Alimentelor.
(5) În Anexa nr.1 din Hotărârea Guvernului nr. 446/1999 privind aprobarea concesionării unor activităţi sanitare veterinare publice de interes naţional şi a unor bunuri proprietate publică a statului, cu modificările şi completările ulterioare, după punctul 4, se introduce un nou punct, punctul 5, cu următorul cuprins:
„5. Identificarea şi înregistrarea bovinelor, ovinelor, caprinelor şi suinelor, până la data de 31.12.2006.”
(6) Partea care reglementează obiectul contractului în contractele de concesiune încheiate până la data intrării în vigoare a prezentei legi se modifică corespunzător prin act adiţional încheiat cu acordul părţilor. În cazul în care concesionarul refuză în scris semnarea actului adiţional, Autoritatea Naţională Sanitară Veterinară şi pentru  Siguranţa Alimentelor, prin direcţiile sanitară veterinară şi pentru  siguranţa alimentelor, poate iniţia procedura de concesionare pentru  activitatea de identificare şi înregistrare a bovinelor, ovinelor, caprinelor şi suinelor.
 (7) Punerea în aplicare a prevederilor prezentului articol va fi reglementată prin ordin al preşedintelui Autorităţii.

Comisia a propus aprobarea  proiectului cu 25 voturi pentru , 0 voturi împotrivă şi 0 abţineri.

SECRETAR,




dr. Atilla KELEMEN 






Ioan MUNTEANU
Întocmit: consilier Anton PĂŞTINARU
               expert Gabriela CIUREA

